Opptrappingen i oljepengebruken kan ikke fortsette som før, heter det i rapporten som legges frem torsdag.

Hvis den sittende og framtidige regjeringer fortsetter i samme spor, vil det føre til smertefulle innstramminger i en usikker framtid, skriver Aftenposten.

– Vi går inn for å strekke bruken av oljepenger utover i tid, sier utvalgets leder Øystein Thøgersen, som er professor ved Norges Handelshøyskole, til avisa.

Regjeringen bruker 17 milliarder mer av oljepengene

– Kan trygt bruke mer

Utvalget mener derfor at regjeringen må spare mer av oljepengene. Det vil føre til at pengene rekker lenger og at behovet for innstramminger i framtiden dermed blir mindre, heter det i rapporten.

Frps nestleder Per Sandberg jublet da utvalget ble nedsatt, men konklusjonen er nok ikke helt i tråd med forventningen hans, skriver avisen.

– Jeg kan garantere at utvalget vil konkludere med at vi trygt kan bruker mer penger enn handlingsregelen, har han sagt til Klassekampen.

Høyres finanspolitiske talsmann Svein Flåtten mente at utvalget kommer til å slå fast at det vil være utelukket å åpne for økt bruk av oljepenger.